Vilnis Titāns

Vilnis Titāns (dzimis  Limbažos, miris  Rīgā) bija latviešu tēlnieks.
Strādāja stājtēlniecībā, memoriālajā un monumentālajā tēlniecībā un medaļu mākslā. Darbi izpildīti galvenokārt granītā, arī bronzā un kokā.

 Dzīvesgājums 
Dzimis 1944. gadā Limbažos mežsarga ģimenē. Mācījās Viļķenes pamatskolā, apmeklēja Latvijas Republikas arodbiedrību padomes Kultūras nama tēlniecības studiju (vad. L. Dzeguze) un LVMA vakara sagatavošanas kursus (1967). 
Studēja Latvijas Mākslas akadēmijas Tēlniecības nodaļā, studijas beidza 1974. gadā ar diplomdarbu "Cilvēks un kosmoss" (vad. E. Melderis).

Strādāja par Carnikavas astoņgadīgās skolas zīmēšanas skolotāju (1974—1977), Mākslas muzeju un izstāžu apvienotā direkcijas (MMIAD), T. Zaļkalna memoriālā muzeja restauratoru (1977—1981), Mākslas fonda (MF) Tēlniecības nama izstāžu zāles vadītāju (1981—1985). Izstādēs piedalījās kopš 1977. gada. Mākslinieku savienības biedrs kopš 1983. gada.

Titāns darbojās Imanta Ziedoņa vadītajā dižkoku atbrīvotāju grupā (kopš 1977); Latvijas kultūrvēsturiskajās vietās un pie dižkokiem novietojis akmeņus ar iekaltām zīmēm un uzrakstiem, veidojis akmeņu krāvumus (K. Baronam veltītā vietvārdu zīme — Valpenes piramīda netālu no Dundagas. Aktīvi darbojās Kultūras fonda Daugavas programmas realizēšanā.

Miris 2006. gada 10. jūnijā, apbedīts Skultē. Dēli Jānis Titāns — gleznotājs un Vilnis Titāns - ārsts.

 Daiļrades raksturojums 
Titāna tēlniecībai raksturīga konstruktīva stilistiskā ievirze. Daiļradi ietekmējusi arī tautas māksla un latvju raksti. Kompozīcijās izmantotas ģeometrizētas dabas formas, kas reizēm papildinātas ar tautas rakstiem. Darbiem dekorativitāti piešķir arī akmens virsmas kaluma faktūras, akmens un bronzas materiāla apvienojums.

 Nozīmīgākie darbi 
 "Tautasdziesma" (1978)
 "Austras koks" (1982)
 "Jumis" (1983)
 "Saules pulkstenis" (1983)
 Cikls "Ceļa stabiņi" (1985)
 Triptihs "Leģenda par karu" (1987)
 Organiskās sintēzes molekulas modeli pie PSRS ZA Bioorganiskās ķīmijas institūta Maskavā (1984)
 "Valpenes piramīda" (1990)

 Kultūras fonda Daugavas programmas ietvaros 1991. gadā izveidoja desmit granīta zīmes 

 "Robežkrogs" Birzgalē
 "Dīriķupīte" Birzgalē
 Piemiņas akmens Daugavas plostniekiem Dunavā

 Projekta "Saules tilts pāri līcim" ietvaros 

 Koka zīme "Zilā Saule" Kolkā
 Granīta "Uguns zīme" Roņu salā
 Granīta zīme "Baltā saule" Ainažos (1996—1998)

 Pēc projekta "Latvija saules zīmē" 1998., 1999. gadā uzstādīja četras granīta zīmes Latvijas tālākajos ģeogrāfiskajos punktos 

 Austrumos "Austras koks" Pasienes pagastā
 Rietumos "Zaļais stars" Nīcas pagastā
 Ziemeļos "Baltās naktis" Ipiķu pagastā
 Dienvidos "Saules puķe" Demenes pagastā

 Kapu pieminekļi 

 O. Rivaram Rīgā, Meža kapos (1977)
 Arhitektam M. Hristovam Rīgā, Meža kapos (1985)
 Neredzīgajam Indriķim Liepājas rajona Lažas pagasta kapos (1988)

 Pieminekļi 

 Rakstniekam Sudrabu Edžum memoriālajā muzejā Siliņos Meņģelē (1986., arhitekts A. Vītols)
 Komponistam, Latvijas himnas autoram Baumaņu Kārlim Viļķenes ciema "Indriķos" (1988. gada 17. septembrī)
 Dzejniekam Fricim Bārdam Pociema Rumbiņos (1989)
 Piemiņas zīmes brīvības cīnītājiem Cīravā (1989) 
 Piemiņas zīmes brīvības cīnītājiem Rojā (1995)
 Izkala K. Zemdegas pieminekli "Koklētājs" Talsos (1996. gadā pēc 1939. gada modeļa, kopā ar dēlu J. Titānu, arhitekts A. Lācis)
 Piemiņas zīmi represijās cietušajiem viļķeniešiem pie Viļķenes kultūras nama (atklāja pēc tēlnieka nāves 2006. gada 23. augustā)

 Medaļu māksla 

 "Arhitekts Andris Vītols" (1978)
 "Jānis Pauļuks" (1983)

 Plaketes 

 "Tēlnieks Kārlis Baumanis" (1986)

 Izstādes un simpoziji 

 Personālizstādes 

 Rīgā "Krustceļā" (1992; 1998)
 Talsos (1996)
 Limbažos (1997)

 Grupas izstādes 

 "Ceļā" (kopā ar dzejnieku J. Baltvilku, fotogrāfu G. Eniņu)
 Rīgā (1985)
 Vaidavā (1985)
 Kolhoza "Vaidava" prēmija (1986)
 Limbažos (1986)
 Ventspilī (1986)

 Limbažos (1987, kopā ar A. Gulbi, , Z. Dz. Rapu, J. Rapu)
 Lēdurgā (1988, kopā ar J. Petraškeviču , S. Krastiņu)
 Kauņā (1989, kopā ar V. Mickeviču, J. A. Sīmani)
 Rīgā (1993, kopā ar J. Titānu un J. Titānu (1893 — 1952). 

 Simpoziji 

 Starptautisks tēlniecības simpozijs Plovdivā (1980, Bulgārijā)
 Granīta tēlniecības simpozijs Rīgā (1986, "Raiņa motīvs", Tēlnieku parkā pie Mārupītes)
 Starptautisks koktēlnieku simpozijs "Rīga—Dzegužkalns" (1998, "Pilsētas saule")
 Diploms tēlniecības kvadriennālē "Rīga—84" par parka skulptūru "Atklāsme" (1984).

 Atsauces 

 Ārējās saites 
 Informācija Viļķenes pagasta mājas lapā
 Galerija Daugava
 Jaunā Gaita
 Valmieras integrētā bibliotēka 
 Talsu muzejs

 Literatūra 
 Titāns, Vilnis. Krustceļā : Tēlniecība. — Rīga, 1992. — [32 lpp.] : il. — Teksts paral. latv. un angļu val.
 Titāns, Vilnis. Latvija saules zīmē = Latvia in the sign of the sun [buklets]. — Rīga: Jāņa Sēta, [b. g.]. — 1 saloc. lp. : il. — Teksts paral. latv. un angļu val.
 Titāns, Vilnis. Saules ceļā [buklets]. — [Latvija, b. i.], 1996. — 1 saloc. lp. : il. — Teksts paral. latv. un angļu val.
 Vilnis Titāns. — Rīga: Galerija Daugava, [2011]. — 151 lpp.: il. — 
 Asere, Anda. Latvijai sava piramīda : [par tēlnieka Viļņa Titāna veidoto Valpenes piramīdu] // Latvijas Vēstnesis. — 11.aug. (2006), 8.lpp.
 Bahšteins, Raivis. Viļņa Titāna aiziešana pieder lielceļam // Rīgas Apriņķa Avīze. — 10.jūn. (2006), 8.lpp.
 Briede, Vilhelmīne. Baltā saule — Ainažos : [par tēlnieka Viļņa Titāna veidotā akmens atklāšanu Ainažu jūrmalā] // Auseklis. — 27.jūn. (1998), 2.lpp.
 Cēbere, Gundega. Vilnis Titāns 26.VII 1944 — 10.VI 2006. // Diena. — 15.jūn. (2006), 19.lpp.
 Daiņa, Īrisa.  Staiceles ainava kļūst bagātāka : [par 2. akmens tēlniecības simpoziju Staicelē (Limbažu raj.)] / tekstā stāsta mākslin. Vilnis Titāns // Auseklis. — 18.jūl. (2000), 5.lpp.
 Daiņa, Īrisa. Tēvam zīmes, dēlam — vīzijas : [par Viļņa Titāna skulptūru un viņa dēla Jāņa Titāna gleznu izstādi Limbažu muzejā] // Auseklis. — 23. maijā (1998), 1.lpp. : fotogr.
 Daiņa, Īrisa. Vilnim Titānam — jauns projekts : [par tēlnieka V. Titāna un viņa dēla gleznotāja Jāņa Titāna darbu izstādi Limbažu novadpētniecības muzejā] // Auseklis. — 28. maijs (1998), 5.lpp.
 Eglīte Sandra. Saules zīmē: [V. Titāna dzīvesbiedres V. Titānes atmiņu stāsts] // Ievas Stāsti. Nr. 22 (2017, 10.nov.), 20. — 24. lpp. : ģīm., fotogr.
 Guste, Baiba.  Latvijas akmens dvēseles veidotājs tēlnieks Vilnis Titāns : [par tēlnieku V. Titānu (1944—2006) : sakarā ar 70.dz.d.] / Baiba Guste // Auseklis. — ISSN 1691—0141. — Nr.82 (2014, 25.jūl.), 3.lpp. : ģīm.
 Jākobsone, Aira. No savas bērnības zemes — tālos mākslas ceļos : [par tēlnieka Viļņa Titāna viesošanos Baumaņu Kārļa Viļķenes pamatskolā] // Auseklis. — 17. maijs (2005), 2.lpp. : fotogr.
 Medaļu māksla. Rīga: Liesma, 1987. — [par V. Titānu 76. — 77.lpp.]
 Ozoliņa, Gunita.  Akmens krāvumu autors — Vilnis Titāns : [par tēlnieka Viļņa Titāna darbiem] // Auseklis. — 20.jūn. (1998), 2.lpp.
 Ozoliņa, Gunita. Vidzemes jūrmalā atklāj Balto sauli : [par tēlnieka Viļņa Titāna veidotā akmens atklāšanu Ainažos] // Diena. — 22.jūn. (1998), 1., 4.lpp.
 Rupenheite, Ieva. Titāns un viņa koklētājs : [par Viļņa Titāna veidotā Kārļa Zemdegas pieminekļa "Koklētājs" atklāšanu Talsos] // Diena. — 19.nov. (1996), 16.lpp. : ģīm., fotogr.
 Šaitere, Tekla. Improvizē akmenī : [sakarā ar tēln. V. Titāna 60. dz. d.] // Diena. — 26.jūl. (2004), 10.lpp.
 Tamane, Regīna. Tapis vēstures atgādinātājs Viļķenes krustcelēs ; [sakarā ar tēlnieka Viļņa Titāna veidotā pieminekļa represētajiem viļķeniešiem atklāšanu]. — 26.aug. (2006), 1.lpp.
 Vītola A. Atklāta tēlniekam Vilnim Titānam veltīta izstāde : [par piemiņas izstādi "Akmeņu plēsējs ar dzejnieka dvēseli" Skultes kultūras integrācijas centrā // Limbažu Novada Ziņas. — Nr.[1] (2014, 4.sept.), 5.lpp.
 Zandere, Inese, 1958—.  Divi pieminekļi Baumaņu Kārlim : [par komp. (1835—1905) veltītajiem pieminekļiem Limbažu kapsētā un Viļķenes "Indriķos" (Limbažu raj.)] / Inese Zandere ; Andra Krieviņa foto ; J.Kursīša fotoreprodukcija. — Saturā : "Dievs, svētī Latviju!" teksts un notis (faksimils) — Tekstu papildina J.Kursīša fotoreprodukcija "Baumaņu Kārlis" un Andra Krieviņa foto ar parakstiem "Limbaži kapsētā, Baumaņu Kārļa atdusas vietā, pie G.Šķiltera veidotā kapa pieminekļa runā Jānis Peters"; "Viļķenes "Indriķi" 1988. gada 17. septembrī. Jaunā pieminekļa autors — tēlnieks Vilnis Titāns". // Pionieris. — 1988. — 30.sept., 4.lpp. : ģīm., fotogr.

 Attēlu galerija 

Kategorija:1944. gadā dzimušie
Kategorija:Limbažos dzimušie
Kategorija:2006. gadā mirušie
Kategorija:Latviešu tēlnieki